CELEX: 32017R0480
Language: mt
Date: 2017-03-20 00:00:00
Title: Regolament ta' Implimentazzjoni tal-Kunsill (UE) 2017/480 tal-20 ta' Marzu 2017 li jimplimenta r-Regolament (UE) Nru 36/2012 dwar miżuri restrittivi fid-dawl tas-sitwazzjoni fis-Sirja

21.3.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 75/12
            
         REGOLAMENT TA' IMPLIMENTAZZJONI TAL-KUNSILL (UE) 2017/480
   tal-20 ta' Marzu 2017
   li jimplimenta r-Regolament (UE) Nru 36/2012 dwar miżuri restrittivi fid-dawl tas-sitwazzjoni fis-Sirja
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea,
   Wara li kkunsidra r-Regolament tal-Kunsill (UE) Nru 36/2012 tat-18 ta' Jannar 2012 dwar miżuri restrittivi fid-dawl tas-sitwazzjoni fis-Sirja u li jħassar ir-Regolament (UE) Nru 442/2011 (1), u b'mod partikolari l-Artikolu 32(1) tiegħu,
   Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
   Billi:
   
               (1)
            
            
               Fit-18 ta' Jannar 2012 il-Kunsill adotta r-Regolament (UE) Nru 36/2012.
            
         
               (2)
            
            
               Fid-dawl tal-gravità tas-sitwazzjoni fis-Sirja, jenħtieġ li jiżdiedu erba' persuni mal-lista ta' persuni fiżiċi u ġuridiċi, entitajiet jew korpi soġġetti għal miżuri restrittivi fl-Anness II għar-Regolament (UE) Nru 36/2012.
            
         
               (3)
            
            
               Għaldaqstant jenħtieġ li l-Anness II għar-Regolament (UE) Nru 36/2012 jiġi emendat skont dan,
            
         ADOTTA DAN IR-REGOLAMENT:
   Artikolu 1
   L-Anness II għar-Regolament (UE) Nru 36/2012 huwa emendat kif jinsab fl-Anness għal dan ir-Regolament.
   Artikolu 2
   Dan ir-Regolament għandu jidħol fis-seħħ fid-data tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, l-20 ta' Marzu 2017.
      
         
            Għall-Kunsill
         
         
            Il-President
         
         L. GRECH
      
   
   
      (1)  ĠU L 16, 19.1.2012, p. 1.
   
      ANNESS
      Il-persuni li ġejjin jiżdiedu mal-lista li tinsab fit-taqsima A (Persuni) tal-Anness II għar-Regolament (UE) Nru 36/2012:
      
         
                      
                  
                  
                     Isem
                  
                  
                     Informazzjoni ta' identifikazzjoni
                  
                  
                     Raġunijiet
                  
                  
                     Data tal-elenkar
                  
               
                     “235.
                  
                  
                     Ahmad Ballul
                     (magħruf ukoll bħala Ahmad Muhammad Ballul; Ahmed Balol)
                     
                        
                  
                  
                     Data tat-twelid: 10 ta' Ottubru 1954
                     Grad: Maġġur Ġeneral; Kmandant tal-Forza tal-Ajru Għarbija Sirjana u l-Forzi tad-Difiża tal-Ajru
                  
                  
                     Għandu l-grad ta' Maġġur Ġeneral, uffiċjal għoli u Kmandant tal-Forzi tal-Ajru u tad-Difiża tal-Ajru Għarab Sirjani, fil-kariga wara Mejju 2011.
                     Jopera fis-settur tal-proliferazzjoni ta' armi kimiċi u, bħala uffiċjal għoli tal-Forza tal-Ajru Għarbija Sirjana, hu responsabbli għar-repressjoni vjolenti kontra l-popolazzjoni ċivili, inkluż l-użu ta' attakki b'armi kimiċi mir-reġim Sirjan identifikat fir-rapport tal-Mekkaniżmu ta' Investigazzjoni Konġunt.
                  
                  
                     21.3.2017
                  
               
                     236.
                  
                  
                     Saji' Darwish
                     (magħruf ukoll bħala Saji Jamil Darwish; Sajee Darwish; Sjaa Darwis)
                     
                        
                  
                  
                     Data tat-twelid: 11 ta' Jannar 1957
                     Grad: Maġġur Ġeneral, Forza tal-Ajru Għarbija Sirjana
                  
                  
                     Għandu l-grad ta' Maġġur Ġeneral, uffiċjal għoli u Kmandant tat-22 Diviżjoni tal-Forza tal-Ajru Għarbija Sirjana, fil-kariga wara Mejju 2011.
                     Jopera fis-settur tal-proliferazzjoni ta' armi kimiċi u huwa responsabbli għar-repressjoni vjolenti kontra l-popolazzjoni ċivili: bħala uffiċjali għoli tal-Forza tal-Ajru Għarbija Sirjana u Kmandant tat-22 Diviżjoni huwa responsabbli għall-użu ta' armi kimiċi mill-inġenji tal-ajru li joperaw mill-bażijiet tal-ajru taħt il-kontroll tat-22 Diviżjoni, inkluż l-attakk fuq Talemas li, skont ir-rapport tal-Mekkaniżmu ta' Investigazzjoni Konġunt, twettaq minn ħelikopters tar-reġim ibbażati fl-ajruport ta' Hama.
                  
                  
                     21.3.2017
                  
               
                     237.
                  
                  
                     Muhammed Ibrahim
                     
                        
                  
                  
                     Data tat-twelid: 5 ta' Awwissu 1964
                     Grad: Brigadier Ġeneral; Viċi Kmandant tat-63 Brigata tal-Forza tal-Ajru Għarbija Sirjana fl-ajruport ta' Hamah
                  
                  
                     Għandu l-grad ta' Brigadier Ġeneral, uffiċjal għoli u Viċi Kmandant tat-63 Brigata tal-Forza tal-Ajru Għarbija Sirjana, fil-kariga wara Mejju 2011.
                     Jopera fis-settur tal-proliferazzjoni ta' armi kimiċi u, bħala uffiċjal għoli tal-Forza tal-Ajru Għarbija Sirjana matul il-perijodu investigat mill-Mekkaniżmu ta' Investigazzjoni Konġunt u Viċi Kmandant tat-63 Brigata minn Marzu sa Diċembru 2015, huwa responsabbli għar-repressjoni vjolenti kontra l-popolazzjoni ċivili permezz tal-użu ta' armi kimiċi mit-63 Brigata f'Talmenes (21 ta' April 2014), Qmenas (16 ta' Marzu 2015) u Sarmin (16 ta' Marzu 2015).
                  
                  
                     21.3.2017
                  
               
                     238.
                  
                  
                     Badi' Mu'alla
                     
                        
                  
                  
                     Data tat-twelid: 1961
                     Post tat-twelid: Bistuwir, Jablah, is-Sirja
                     Grad: Brigadier Ġeneral; Kmandant tat-63 Brigata tal-Forza tal-Ajru Għarbija Sirjana
                  
                  
                     Għandu l-grad ta' Brigadier Ġeneral, uffiċjal għoli u Kmandant tat-63 Brigata tal-Forza tal-Ajru Għarbija Sirjana, fil-kariga wara Mejju 2011.
                     Jopera fis-settur tal-proliferazzjoni ta' armi kimiċi u, bħala Kmandant tat-63 Brigata matul il-perijodu investigat mill-Mekkaniżmu ta' Investigazzjoni Konġunt, huwa responsabbli għar-repressjoni vjolenti kontra l-popolazzjoni ċivili permezz tal-użu ta' armi kimiċi mit-63 Brigata f'Talmenes (21 ta' April 2014), Qmenas (16 ta' Marzu 2015) u Sarmin (16 ta' Marzu 2015).
                  
                  
                     21.3.2017”